Večeras od 19 sati posjetitelje vrškog Božićnog šušura, koji se održava na trgu Kolište u Vrsima, očekuje koncert zadarske a capella skupine A.K.A. Crescendo.
Ta poznata glazbena skupina, „rođena" na zadarskom sveučilištu 2013. godine, nudi širok glazbeni spektar - kombinaciju stranog i domaćeg, novog i starog. Vrška pozornica im nije strana, nastupali su prije dvije godine pred brojnom publikom koja je zajedno s njima u glas pjevala božićne hitove.
Posjetitelji će tijekom večeri moći uživati u dobroj spizi i kapljici dobrih, vrških domaćina. Organizatori događaja su Općina Vrsi i Turistička zajednica Općine Vrsi.